Bruna Tuzi
Bruna Tuzi (sündinud 5. septembril 1995) on albaania maletaja, naiste FIDE meister (2018). Tuzi tuli 2005. aastal Chaniás Vahemere maade juunioride meistrivõistlustel viiendaks (võistles koos meestega, naiste arvestuses oli ta teine ja sai hõbemedali). Ta on tulnud Albaania neidude meistriks U17- ja U19-vanuseastmes. Albaania naiste meistrivõistlustel on ta võitnud kolm hõbemedalit (2014, 2015, 2018). Tuzi on mänginud Albaania naiskonna koosseisus neljal naiste maleolümpial (2012–2018).